Одлука о оснивању Народне библиотеке Српске Републике Босне и Херцеговине
Оснива се Народна библиотека Српске Републике Босне и Херцеговине (у даљем тексту: Народна библиотека Српске Републике БиХ).
Народна библиотека Српске Републике БиХ је јавна установа у државној својини.

Сједиште Народне библиотеке Српске Републике БиХ је у главном граду Српске Републике Босне и Херцеговине.

Дјелатност Народне библиотеке Српске Републике БиХ је од посебног друштвеног интереса.
Посебан друштвени интерес Владе Српске Републике Босне и Херцеговине остварује:
 именовањем и разрјешењем директора,
 давањем сагласности на Статут Народне библиотеке,
 давањем сагласности на планове развоја,
 давањем сагласности на годишњи програм рада.

Народна библиотека Српске Републике БиХ обезбјеђује средства из:
 Буџета Српске Републике Босне и Херцеговине
 других прихода у складу са важећим прописима.

Средства за оснивање Народне библиотеке Српске Републике БиХ чине: објекти и техничко-технолошка опрема за обављање библиотечке дјелатности, библиотечко-информациони систем и систем научно-технолошких информација у функцији обављање дјелатности, као и библиотечка грађа и стара и ријетка књига од значаја за Српску Републику Босну и Херцеговину.

Контролу и надзор над радом и законитошћу рада Народне библиотеке Српске Републике БиХ врши Министарство образовања, културе, физичке културе и вјера Српске Републике Босне и Херцеговине.

Ова одлука ступа на снагу наредног дана од дана објављивања у „Службеном гласнику српског народа у Босни и Херцеговини“.

Број: 03-487

Датум: 01. јун 1992. године

Предсједник 
Владе Српске Републике БиХ 
проф. др Бранко Ђерић, с. р.

Извори 

 „Службени гласник Републике Српске“, број 08/92

Одлуке Републике Српске